**Tabloul**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tolănit într-un hamac,

zâmbea ușurel crispat,

verdele ochilor lui

îmi părea atunci căprui.

Cu mustața răsucită,

barbișonul grizonat

și cu tâmplele albite,

îi privea nudul pictat.

El, artistul, o văzuse

într-o duminică-n parc,

și ideea îi surâse

invitând-o la conac.

Frumușica, încântată,

acceptă imediat

și porniră împreună,

mai târziu, pe înserat.

Fără multă tevatură,

se-nvoiră și-n curând,

haine zăceau pe podele,

partida prefigurând.

Însă el, fără vreo grabă,

o roagă să se lungească,

să-l privească surâzând,

încercând să-l cucerească.

Zi de zi se revăzură,

întâlniri lungi, voluptoase,

ce în timp se transformară

în partide amoroase.

Când a terminat tabloul,

pictorul îndrăgostit

a rugat-o să-l privească,

dar fata a tresărit...

Palmaresul tău acum

mai include o cucerire

viața asta nu-i de mine,

doresc dragoste, iubire.

Luându-și pe ea mantoul,

un sărut i-a dăruit

și-i șopti, așa în fugă,

“cu arta– m-ai cucerit

- ție-ți rămâne tabloul,

plec la noul meu iubit!”